ai4bharat/Pralekha huggingface dataset:
اسٹیل کی وزارت
اسٹیل کے لیے بنیادی ڈھانچے کی ترقی پرخصوصی زور
نئی دہلی،29نومبر؍2021:
حکومت نے قومی انفراسٹرکچر پائپ لائن ، سبھی کے لئے مکانات، جل جیون مشن، بھارت مالا پروجیکٹ، ساگر مالا پروجیکٹ، ڈیٹیکیٹیڈ فریٹ کوریڈور کی تعمیر اور اڑان پہل وغیرہ جیسی اسکیموں کے ذریعے بنیادی ڈھانچے کی ترقی پر خصوصی زور دیا ہے۔ وزارت مختلف شعبوں جیسے مکانات اور تعمیرات، بنیادی ڈھانچے، شہری ترقی،ریلوے،دفاع،تیل اورگیس،شہری ہوا بازی،دیہی ترقیات،زراعت، ڈیری اورفوڈ پروسیسنگ وغیرہ میں اسٹیل کے استعمال کو فروغ دینے اورتعمیرات؍بنیادی ڈھانچہ اورآٹوموبائل سیکٹر میں اسٹیل کی مانگ کو بڑھانے کے مقصد سے اسٹیک ہولڈرز کو بھی شامل کر رہی ہے۔ اس کی تفصیلات ذیل میں دی گئی ہے:
- فروری 2020ء میں نئی دہلی،ممبئی اور بھونیشور میں وزارت اقتصادیات،تجارت اورصنعت ،جاپان کے تعاون سے جاپانی ماہرین کو شامل کرکے ورکشاپ کا انعقاد کیا گیا۔
- 30 جون 2020ءکو ہندوستانی ڈیولپرز، بلڈرز، ڈیزائنرز، کنسلٹنٹس، فیبریکیٹرس،آئی آئی ٹی کے ماہرین تعلیم اوراسٹیل پروڈیوسرز کے ساتھ ملک میں خاص طور پر تعمیراتی شعبے میں اسٹیل کے استعمال کو بڑھانے کے لیے ویبنار کا اہتمام کیا گیا۔
- 18 اگست 2020ء کو ہاؤسنگ اورشہری امورکی وزارت اورشہری ہوابازی کی وزارت کے ساتھ ہاؤسنگ تعمیراتی شعبے میں اسٹیل کے استعمال کو فروغ دینے کے لیے ویبنار کا انعقاد کیا گیا۔
- طویل مدت اسٹیل پر مبنی پلوں کے ڈیزائن کی ترقی کے لیےآئی این ایس ڈی اے جی، آئی آئی ٹی، سڑک ٹرانسپورٹ اور شاہراہوں کی وزارت اور صنعت کے ماہرین کی ایک کمیٹی کی تشکیل کی گئی۔
- ایک مشترکہ ورکنگ گروپ  جس کے ممبران مکانات اور شہری امور کی وزارت ، ہنرمندی کے فروغ کی وزارت، وزارت اسٹیل،بی آئی ایس، سی پی ڈبلیو ڈی،ٹیکنیکل انسٹی ٹیوشنز  اور صنعت سے بھی ہوں گے۔ اسٹیل ڈھانچے کے ساتھ ہاؤسنگ کنفیگریشن کے معیاری ڈیزائن اور ترتیب کو تیار کرنے کے لیے ہاؤسنگ اور تعمیراتی شعبے میں اسٹیل کے استعمال کو فروغ دینے کے لیے تخمینہ لاگت کے ساتھ جیسا کہ پردھان منتری آواس یوجنا  گھروں میں اپنایا گیا ہے۔
- ہندستان میں مسابقتی قیمت والے گھریلو مینوفیکچرنگ اور آٹو گریڈ اسٹیل کی خریداری کے امکان کو سمجھنے کے لیے انجینئرنگ ایکسپورٹ پروموشن کونسل آف انڈیا ،متعدد آٹوموبائل پلیئرز اور انڈین اسٹیل پلیئرز کو شامل کیا گیا۔
پچھلے پانچ برسوں اور رواں سال کے دوران ہندوستان میں خام اسٹیل کی پیداوار کی تفصیلات درج ذیل ہیں:-
|
|
سالانہ خام سٹیل کی پیداوار 
|
|
سال
|
|
97.94
|
|
2016-17
|
|
103.13
|
|
2017-18
|
|
110.92
|
|
2018-19
|
|
109.14
|
|
2019-20
|
|
103.54
|
|
2020-21
|
|
66.805
|
|
2021-22 
|
|
ماخذ: جوائنٹ پلانٹ کمیٹی 
پچھلے تین سالوں کے دوران کل تیار اسٹیل کی سیکٹر وار کھپت کی تفصیلات درج ذیل ہیں:-
|
|
|
|
گھریلو سٹیل کی کھپت 
|
||
||
|
|
|
مالی سال 21-20
|
|
مالی سال 20-19
|
|
مالی سال 19-18
|
|
شعبہ
|
|
41.0
|
|
43.4
|
|
42.9
|
|
عمارت کی تعمیر
|
|
23.8
|
|
25.1
|
|
24.4
|
|
بنیادی ڈھانچہ
|
|
8.4
|
|
8.8
|
|
9.3
|
|
گاڑی
|
|
20.9
|
|
22.0
|
|
21.8
|
|
انجینئرنگ اور پیکیجنگ
|
|
0.8
|
|
0.9
|
|
0.4
|
|
دفاع
|
|
94.9
|
|
100.2
|
|
98.7
|
|
کل
|
|
ماخذ: جوائنٹ پلانٹ کمیٹی 
یہ اطلاع اسٹیل کے مرکزی وزیر رام چندر پرساد سنگھ نے آج راجیہ سبھا میں ایک سوال کے تحریری جواب میں فراہم کی۔
وزیراعظم کا دفتر
وزیراعظم نےیوپی کی مظفرنگر میں پشو پردرشنی اور کسان میلے کی ستائش کی
وزیراعظم جناب نریندر مودی نے کہا ہے کہ کسان نمائشیں کسانوں کو جدید ٹیکنالوجی اپنانے کی ترغیب دیتی ہیں۔
وہ یوپی کے مظفرنگر میں پشو پردرشنی اور کسان میلے کی ستائش کررہے تھے جسے وہاں کے مقامی رکن پارلیمنٹ اور مرکزی وزیر مملکت ڈاکٹر سنجیو بالیان نے شیئر کیا تھا
وزیراعظم نے ٹوئیٹ کیا:
’’بہترین کوشش! اس طرح کے کسان میلوں سے جہاں ہمارے زیادہ سے زیادہ ان داتا بھائی- بہن جدید ٹیکنالوجی اپنانے کے لئے ترغیب حاصل کریں گے، وہیں ان کی آمدنی کے ذرائع میں بھی اضافہ ہوگا۔ ‘‘
وزیراعظم کا دفتر
وزیر اعظم نے کیوڑیا میں راشٹریہ ایکتا دوس کے موقع پر راشٹریہ ایکتا حلف دلایا
کیوڑیا میں ٹیکنالوجی نمائش مقام کا افتتاح کیا
نئی دہلی،31؍اکتوبر:وزریر اعظم جناب نریندرمودی نے آج راشٹریہ ایکتا دوس کے موقع پر گجرات کے کیوڑیا میں اسٹیچو آف یونٹی یعنی مجسمہ اتحادکے قریب راشٹریہ ایکتا دوس یعنی قومی یوم اتحاد حلف دلایا۔انہوں نے ملک بھر کے متعدد پولس دستوں کے ذریعے پیش کی گئی راشٹریہ ایکتا دوس پریڈ کا بھی جائزہ لیا۔
2014ء سے 31اکتوبر کو راشٹریہ ایکتا دوس کے طورپر منایا جاتا ہے اور سبھی شعبہ ہائے حیات سے تعلق رکھنے والے لوگ ملک بھر میں رن فار یونٹی یعنی اتحاد کے لئے دوڑ میں حصہ لیتے ہیں۔
سبھی ریاستوں اور گجرات اسٹوڈنٹ کیڈٹ کورپسکے جھنڈا برداروں نے وزیر اعظم کو ‘ایک بھارت ، شریسٹھ بھارت’ کے موجوع پر ڈرل پیش کی۔این ایس جی، سی آئی ایس ایف، این ڈی آر ایف ، سی آر پی ایف، گجرات پولس اور جموں و کشمیر پولس کے عملے نے وزیر اعظم کے سامنے اپنی اپنی فورسیز کی طرف سے الگ الگ ڈیمونسٹریشن پیش کئے۔
بعد میں وزیر اعظم نے کیوڑیا میں ٹیکنالوجی نمائش مقام کا افتتاح کیا۔انہوں نے ایوی ایشن سیکورٹی، پولس دستوں کی جدید کاری جیسے مختلف موضوعات پر جدید ٹیکنالوجی کی نمائش کرنے والے ، پولس دستوں کے اسٹالز کا دورہ کیا۔
وزارت دفاع
ہندوستانی فضائیہ کے طیاروں کا حادثہ
نئی دہلی،08؍ جولائی، دفاع کے وزیر مملکت جناب شری پد یسونائک نے آج راجیہ سبھا میں ڈاکٹر کے وی پی راما چندرراؤ کے ذریعے پوچھے گئے ایک سوال کے تحریری جواب میں اطلاع فراہم کی کہ گزشتہ 6 مہینوں کے دوران ہندوستانی فضائیہ کے حادثے کے شکار ہونے والے طیاروں کی تفصیلات اس طرح ہیں:
|
|
تاریخ
|
|
حادثے کا شکار ہونے طیاروں کی قسم
|
|
28.01.2019
|
|
جگوار
|
|
12.02.2019
|
|
مِگ-27، یوپی جی
|
|
19.02.2019
|
|
ہاک ایم کے-132
|
|
08.03.2019
|
|
مِگ-21، بی آئی ایس او این
|
|
31.03.2019
|
|
مِگ-27 یوپی جی
|
|
03.06.2019
|
|
اے این-32
حادثے کے شکار ہونے والے ہر ایک طیارے کی انکوائری ایک کورٹ آف انکوائری کے ذریعے کی جاتی ہے تاکہ حادثے کی وجوہات کا پتہ لگایا جا سکے۔ کورٹ آف انکوائری کی سفارشات کو پوری طرح لاگو کیا جاتا ہے۔
م ن۔م ع ۔ک ا
U- 2922
(Visitor Counter : 39
وزیراعظم کا دفتر
وزیراعظم نے جین آچاریہ شری وجے ولبھ سریشورجی مہاراج کی 151 ویں سالگرہ پر‘اسٹیچوآف پیس’ کی نقاب کشائی کی
روحانی رہنماؤں سے آتم نربھرتاکے لئےووکل فار لوکل پر چلنے کی درخواست کی
نئی دہلی ،16نومبر: وزیراعظم جناب نریندرمودی نے آج جین آچاریہ شری وجے ولبھ سریشورجی مہاراج کی 151 ویں سالگرہ پر ویڈیو کانفرنسنگ کے ذریعہ ‘اسٹیچوآف پیس’ کی نقاب کشائی کی۔جین آچاریہ کی یاد میں بنائے گئے اس مجسمہ کو ‘اسٹیچو آف پیس’ نام دیا گیا ہے۔ 151 انچ کے اس مجسمہ کو اشٹ دھاتو، یعنی آٹھ دھاتوں سے بنایا گیا ہے جس میں تانبے کی مقدار سب سے زیادہ ہے، اوراسے راجستھان کے پالی میں وجے ولبھ سادھنا کیندر، جیت پورہ میں نصب کیا گیا ہے۔
وزیراعظم نے اس موقع پر موجود جن آچاریہ اور روحانی رہنماؤں کو خراج پیش کیا۔دو ‘ولبھ’، سردار ولبھ بھائی پٹیل اور جین آچاریہ شری وجے ولبھ سریشورجی مہاراج کا ذکر کرتے ہوئے وزیراعظم نے کہاکہ انہیں اس بات پر فخر ہے کہ دنیا کے سب سے بڑے مجسمہ یعنی سردار پٹیل کے مجسمہ‘اسٹیچو آف یونیٹی’ کی نقاب کشائی کرنے کے بعد انہیں جین آچاریہ شری وجے ولبھ کے مجسمہ ‘اسٹیچو آف پیس’ کی نقاب کشائی کرنے کا موقع مل رہا ہے۔
‘ووکل فار لوکل’ پرزور دیتے ہوئے جناب مودی نے درخواست کی کہ جنگ آزادی کی طرح ہی تمام روحانی پیشواؤں کو آتم نربھرتا کا پیغام پھیلانا چاہئے او ر لوگوں کو ‘ووکل فار لوکل’ کے بارے میں بتانا چاہئے۔انہوں نے یہ بھی کہاکہ لوگوں نے دیوالی کے دوران جس طرح اس مہم کی حمایت کی ہے وہ کافی توانائی بخشتا ہے۔
وزیراعظم نے کہاکہ ہندوستان نے دنیا کو ہمیشہ امن، عدم تشدد اور دوستی کاراستہ دکھایا ہے۔ آج بھی دنیا اسی رہنمائی کے لئے ہندوستان کی طرف دیکھ رہی ہے۔ہندوستان کی تاریخ کا مطالعہ کرنے پر آپ کو پتہ چلے گا کہ جب کبھی ضرورت پیش آئی تو مذہبی رہنماؤں نے معاشرے کی رہنمائی کی ہے۔ آچاریہ وجے ولبھ ایسے ہی ا یک رہنما تھے۔جین آچاریہ کے ذریعہ کئے گئے تعلیمی اداروں کا ذکر کرتے ہوئے وزیراعظم نے ان کوششوں کی تعریف کی کہ انہوں نے تعلیم کے میدان میں ملک کو آتم نربھر بنایا اور پنجاب، راجستھان، گجرات، مہاراشٹر اور اترپردیش میں بہت سے ادارے قائم کئے جہاں پر ہندوستانی قدروں کی تعلیم دی جاتی ہے۔ انہوں نے کہاکہ ان اداروں نے ملک کو کئی صنعت کار، جج، ڈاکٹر اور انجینئر فراہم کئے ہیں۔
وزیراعظم نے کہاکہ عورتوں کی تعلیم کے میدان میں ان اداروں کی کوششوں کے لئے پورا ملک احسان مند ہے۔ان اداروں نے مشکل دور میں بھی عورتوں کی تعلیم کے چراغ کو جلائے رکھا۔ جین ا ٓچاریہ نے لڑکیوں کے لئے کئی ادارے قائم کئے اور عورتوں کو قومی دھارے میں شامل کیا۔ انہوں نے کہاکہ آچاریہ وجے ولبھ جی کی پوری زندگی ہمدردی، تحمل اور تمام جانداروں کے لئے محبت سے بھری ہوئی تھی۔ انہی کی بدولت آج ملک میں پرندوں کے کئی اسپتال اور گئوشالائیں کام کررہی ہیں۔ یہ کوئی معمولی ادارے نہیں ہیں بلکہ یہ ہندوستان کی روح اور ہندوستان اورہندوستانی قدروں کی شناخت ہیں۔
سائنس اور ٹیکنالوجی کی وزارت
انسانی جسم میں ہارمون کی حالت کا مطالعہ کرنے کے لئے دیپ لرننگ نیٹ ورک پر مبنی کلاسیفکیشن طریقہ کار سینے یا چھاتی کے کینسر کے بڑھنے کی ابتدائی حالت میں پتہ لگانے میں مددگار ہوسکتی ہے
نئی دہلی29،مارچ2021
سائنسدانوں نے سینے  کے کینسر کے مرض کے بارے میں پیش گوئی کرنےکی غرض سے ہارمون کی حالت کا مطالعہ کرنے کے لئے ڈیپ لرننگ  نیٹ ورک پر مبنی ایک کلاسیفیکشن طریقہ کار تیارکیا ہے۔ یہ طریقہ کار جسم میں چھاتی کے کینسر کو بڑھنےکی ابتدائی حالت میں پتہ لگانے کے لیے ایسٹروجن ای سپریٹرس کی صورتحال طے کرنےکے لئے اب تک استعمال میں لائے جارہے طریقوں کا ایک بہترین متبادل ہے جو پوری طرح سے خود بخود نظام پر مبنی ہے۔
چھاتی کا کینسر سب سے خطرناک کینسر ہے۔ ہندوستان کے شہری اور دیہی علاقوں میں کینسر کی شکار خواتین میں سے 14 فیصد خواتین چھاتی کے کینسر سے دوچار ہیں۔ ملک میں چھاتی کے کینسر سے دوچار خواتین کے بچنے کی شرح حالانکہ 60 فیصد بتائی گئی ہے، لیکن ان میں سے 80 فیصد سے زیادہ خواتین 60 سال سے کم عمر کی ہیں۔ اگر چھاتی کے کینسر کا پتہ ابتدا میں لگ جائے تو اس سے بچنے کے اقدامات وقت رہتے کیے جاسکتے ہیں۔
بھارت سرکار کے سائنس وٹکنالوجی کے محکمے کے ایک خودمختار ادارے میں سائنس وٹکنالوجی میں ایڈوانس مطالعے کے ادارے کی ایک ٹیم نے چھاتی کے کینسر کے مرض کے بارے میں پتہ لگانے یا پیش گوئی کرنے کے لئے ایمینوہسٹو کیمسٹری  نمونے کی مدد سے ایسٹروجن یا پروجیسٹرون کی حالت کا مطالعہ کرنے کے واسطے ایک نئی قسم کی ڈیپ لرننگ طریقہ کار تیار کیا ہے۔
ڈاکٹر لیپی بی مہانتا اور ان کے گروپ کی طرف سے مطالعہ کیا گیا ہے۔ یہ مطالعہ خطے کے پریمیئر کینسر انسٹی ٹیوٹ بی بوروہ کینسر انسٹی ٹیوٹ کی کلینیشنس کے اشتراک سے کیاگیا ہے۔ ایک کام کے قابل کمرشیل سافٹ ویئر کی شکل میں اس کے استعمال کے لئے ایک زبردست امکانات کے ساتھ یہ کام ایک اہم جریدے ایپلائیڈ سافٹ کمپیوٹنگ میں اشاعت کے لئے قبول کرلیاگیا ہے۔
عام طور پر چھاتی کے کینسر کی تشخیص اس وقت ہوتی ہے جب بائیوپسی نمونے کی ایک ویوژول مائیکرو اسکوپک سے جانچ کی جاتی ہے۔ مریض کےجسم سے لیے گئے بائیوپسی نمونے کا مائیکرو اسکوپک کے ذریعے ویوژول مائیکرو اسکوپک جانچ سے کینسر کا پتہ لگایا جاتا ہے۔
...............................................................
ش ح، ح ا، ع ر
U-3166
(Visitor Counter : 94
وزارت خزانہ
محکمہ انکم ٹیکس نے آسام میں تلاشی مہم چلائی
نئی دہلی، 7/دسمبر 2020 ۔ محکمہ انکم ٹیکس نے 4 دسمبر 2020 کو آسام میں ایک معروف کوئلہ کاروباری کے یہاں تلاشی اور سروے کی کارروائی شروع کی۔تلاشی اور سروے کی کارروائی گوہاٹی،ڈگبوئی، مارگیریٹا اور دہلی کے 21 ٹھکانوں پر کی گئی ہے۔
اس گروپ کے اوپر بنیادی الزام یہ ہے کہ اس نے کولکاتہ واقع شیل کمپنی کے ذریعہ 23 کروڑ روپے غیر قانونی شئیرکپیٹل اور 62 کروڑ روپے ان سکیورڈ لون کے ذریعہ غیر قانونی طریقے سے حاصل کیے ہیں۔ گروپ نے ایسا اپنے منافع کو کم دکھانے کے لیے کیا۔
کارروائی کے دوران اس بات کے پختہ ثبوت پائے گئے ہیں کہ گروپ نے کئی غیر قانونی لین دین کیے ہیں۔تلاشی کارروائی کے دوران نقد لین دین کے ثبوت، ہاتھ سے لکھی ہوئی دستاویز، ڈائری بھی ملی ہے جن کا ذکر کمپنی کے ریگولر اکاؤنٹ میں نہیں کیا گیا ہے۔سبھی جگہ کی جانچ میں اس طرح تقریبا 150 کروڑ روپے کے غیر قانونی لین دین کیے گئے ہیں، ان میں سے 100 کروڑ روپے انکم ٹیکس قانون،1961 کے تحت مختلف ضابطوں کی خلاف ورزی کے طور پر سامنے آئے ہیں۔ اسی طرح ضبط کی گئی دستاویزوں کی بنیاد پر آگے کی کارروائی کی جارہی ہے۔
اس کے علاوہ قرض سے متعلق لین دین نقد کے طور پر بھی کی گئی ہے۔یہ رقم 10 کروڑ روپے سے بھی زیادہ ہے۔اس کے علاوہ 7 کروڑ روپے کے اسٹاک میں بھی ہیرپھیرپائی گئی ہے۔اس سلسلے میں گروپ کے ذریعہ کوئی اطمینان بخش جواب بھی نہیں دیا جاسکا ہے۔
کولکاتہ واقع شیل کمپنی کو گروپ کی ایک کمپنی کے ذریعہ تحویل میں لیا گیا لیکن اس سلسلے میں نہ تو کوئی بک اکاؤنٹ ملا ہے اور نہ ہی رجسٹرار آف کمپنیز کے ذریعہ لازمی دستاویزملے ہیں جس سے صاف ہوتا ہے کہ گروپ غیرقانونی پیسوں کا لین دین فرضی کمپنی کے ذریعہ کررہا تھا۔
اسی طرح تلاشی کے دوران تقریبا 3.5 کروڑ روپے کی نقدی پائی گئی ہے۔اس کا بھی کوئی حساب گروپ کے ذریعہ نہیں دیا جاسکا ہے۔اس کے علاوہ نوٹ بندی کے وقت شیئر کپیٹل میں نقدسرمایہ کاری کی پہچان ہوئی ہے۔اس کے علاوہ آگے کی بھی جانچ کی جارہی ہے ۔
وزارت خزانہ
سورن گولڈ بونڈ اسکیم 21-2020  ایشو قیمت
بھارت سرکاری کے نوٹیفکیشن نمبر ایف نمبر4 بی، ، 2020 مورخہ 13 اپریل 2020 کے مطابق سورن گولڈ بونڈ 21-2020  6 سے 10 جولائی 2020 تک کے لئے کھلی رہے گی اور تصفیے کی تاریخ 14 جولائی 2020 ہے۔ خریداری کی مدت کے دوران بونڈ کی ایشو قیمت 4852 روپے فی گرام ہوگی، جیسا کہ آر بی آئی کے ذریعے 3 جولائی 2020 کو جاری اپنی پریس ریلیز میں بھی شائع کی گئی ہے۔
بھارت سرکار نے ریزروبینک آف انڈیا کے صلاح ومشورے سے ان سرمایہ کاروں کو ایشو قیمت پر 50 روپے فی گرام کی چھوٹ دینے کا فیصلہ کیا ہے، جو آن لائن درخواست دیں گے اور ڈیجیٹل موڈ کے ذریعے سے ادائیگی کریں گے۔ اس طرح کے سرمایہ کاروں کے لئے گولڈ بونڈ کی ایشو قیمت 4802 روپے فی گرام ہوگی۔
...............................................................
م ن، ح ا، ع ر
05-07-2020
U-3709
(Visitor Counter : 124
ماحولیات، جنگلات اور موسمیاتی تبدیلی کی وزارت
بھارت عالمی سطح پر آب وہوا میں تبدیلی پر مذاکرات میں سب سے آگے
نئی دہلی، 13اگست 2019، ماحولیات، جنگلات اور آب وہوا میں تبدیلی کے مرکزی وزیر جناب پرکاش جاوڈیکر برازیل کے ساؤ پولو میں برکس اور بیسک ملکوں کی وزارتی کونسل میں شرکت کریں گے۔بیسک ملکوں کا بلاک چار نئے صنعتی ملکوں، برازیل، جنوبی افریقہ، بھارت اور چین پر مشتمل ہیں۔
برازیل روانہ ہونے سے پہلے جناب جاوڈیکر نے کہا کہ وزیراعظم جناب نریندر مودی کی قیادت میں بھارت اب معاملات میں پیچھے رہنے والا ملک نہیں ہے بلکہ بین الاقوامی فورموں میں ماحولیاتی مذاکرات میں سب سے آگے رہنے والا ملک ہے۔ ماحولیات کے وزیر نے کہا کہ جب میں پیرس گیا تھا تو لوگوں کو اس بات پر شعبہ تھا کہ بیسک قائم رہے گا یا نہیں۔ لیکن ہمارا اتحاد نہ صرف قائم ہے بلکہ ہم مذاکرات کو قطعی شکل دینے والوں میں سے ہے اور اس مرتبہ بھی ہم پیرس کے بعد صورت حال کاجائزہ لیں گے اور دیکھیں گے کہ ہمیں اقوام متحدہ کے اجلاس میں اور اس کے بعد چلی میں کیا موقعوں کو اپنانا ہے۔
جناب جاوڈیکر نے کہا کہ پیرس معاہدے کے تحت ہم نے جو ذمہ داریاں اپنائی تھیں اس پر ہم عمل کررہے ہیں اور ہمیں امید ہے کہ دنیا، خاص طور پر ترقی یافتہ ممالک بھی مالی اورتکنیکی امداد سے متعلق اپنے وعدوں کو پورا کریں گے۔
U:3699
(Visitor Counter : 64
بھارت کا مسابقتی کمیشن
سی سی آئی نے گٹھ جوڑ میں ملوث ہونے پر کاغذ تیار کرنے والی کمپنیوں پر جرمانہ عائد کیا
نئی دہلی،18 نومبر، 2021/بھارت کے مسابقتی کمیشن  نے زرعی کچرے اور قابل تجدید کاغذ کے کچرے سے کاغذ بنانے والی کچھ کمپنیوں اور ایک ایسوسی ایشن کے خلاف قطعی احکامات جاری کیے ہیں ، جنھیںمقابلے سے متعلق قانون 2002 کے سیکشن 3 کی شقوں جنہیں سیکشن 3  کے ساتھ پڑھا جانا چاہیے ، کی خلاف ورزی کرتے ہوئے پایا گیا تھا؛ جو مقابلہ جاتی رجحان کے خلاف معاہدے ہیں۔
یہ کیس دو دیگر کیسوں کی جاری تفتیش کے دوران پائے گئے کچھ مواد کی بیاد پر کمیشن نے اپنے طور پر شروع کیا ہے۔ اگرچہ، ڈی جی نے کاغذ بنانے والی 21 اصل کمپنیوں اور ایسوسی ایشن کے خلاف تحقیقات کی ہے لیکن اس نے اس قانون کے سیکشن 3 کی شقوں جسے سیکشن 3 کے ساتھ پڑھا جانا چاہیے کی خلاف ورزی کی دریافت کو ہی ریکارڈ کیا۔ یہ تحقیقات کاغذ تیار کرنے والی 10 کمپنیوں اور ایسوسی ایشن کے خلاف پائی گئی۔ گٹھ جوڑ کی یہ مدت ڈی جی کی طرف سے ستمبر 2012 سے مارچ 2013 تک پائی گئی۔
سی سی آئی نے ان کمپنیوں اور ایک ایسوسی ایشن کو جنہوں نے اس طرح کی سرگرمیوں کے لیے اپنا پلیٹ فارم فراہم کیا، اس گٹھ جوڑ میں ملوث پائی گئیں۔ یہ گٹھ جوڑ لکھنے اور چھاپنے کے کاغذ کی قیمتوں کو طے کرنے کے لیے کیا گیا تھا ۔
اس پس منظر میں اور اس بات کو زیر غور رکھتے ہوئے کہ عالمی وبا کے دوران زیادہ تر کاروبار ورچوئل طریقے سے کیے جانے لگے جس کی وجہ سے کاغذ کی ضرورت کم ہو گئی اور کاغذ کا کاروبار متاثر ہوا۔ سی سی آئی نے کاغذ بنانے والی اُن دس کمپنیوں پر پانچ پانچ لاکھ روپے کا علامتی جرمانہ عائد کیا، جنہیں گٹھ جوڑ کا قصوروار پایا گیا تھا۔
اس کے علاوہ مسابقتی سرگرمیوں کے لیے پلیٹ فارم فراہم کرنے کے جرم میں ایسوسی ایشن پر ڈھائی لاکھ روپے کا جرمانہ بھی عائد کیا گیا۔ مذکورہ بالا کے علاوہ، سی سی آئی نے مذکورہ پیپر مینوفیکچررز اور ایسوسی ایشنز، اور ان کے متعلقہ افسران کو ہدایت کی ہے، جنہیں ایکٹ کے سیکشن 48 کی دفعات کے تحت ذمہ دار ٹھہرایا گیا ہے، مستقبل میں مسابقتی مخالف سرگرمیوں میں ملوث ہونے سے باز آنے اور اس سے پرہیز کرنے کی ہدایت دی۔
احکامات کی نقل سی سی آئی کی ویب سائٹ www.cci.gov.in پر دستیاب ہے۔
۔۔۔
م ن ۔ اس۔ ت ح ۔
U –13010
(Visitor Counter : 107
وزارت دفاع
سائیکل مہم کی جھنڈی دکھاکر شروعات کی گئی
نئیدہلی09 جولائی ۔مغربی کمان کی ڈوگرہ ریجمنٹ کے بہادر فوجیوں نے ہماچل پردیش کے دوردراز علاقوںمیں 24 دن میں تقریباََ 1000 کلومیٹر طویل فاصلہ سائیکلوں پر طے کرنے کی ایک مہم کی شروعا ت کی ہے ۔اس مہم کے تین مقاصد ہیں ۔ پہلا مقصدتو یہ کہ دوردراز کے علاقوں میں سابق فوجیوں جنگی ہیرو ز اور ویر ناریوں سے رابطہ قائم کیا جائے اور ان کے مسائل پر توجہ دی جائے ۔ دوسرا مقصد یہ کہ بھارتی فوج میں شامل ہونے کے لئے مقامی بچوںاور نوجوانوں سے ملاقات کرکے انہیں اس طرف راغب کیا جائے اور تیسرا یہ کہ نوجوان فوجیوں میں مہم جوئی کا جذبہ پیدا کیا جائے۔اس ٹیم کو جو ایک افسر ، ایک جی سی او اور دس او آر ایس پر مشتمل ہے ،شملہ سے 15 جون 2019 کو جھنڈی دکھاکر روانہ کیا گیا ۔ ان لوگوں نے 8 جولائی کو چنڈی گڑھ پہنچنے سے پہلے نرکنڈا ،رام پور ،کرچھم ، پوہ ،سمبدو ، کازا ، منالی ، کلو ، منڈی ، بلاس پور اور نالا گڑھ کا دورہ کیا ۔ راستے میں ٹیم نے دو مشکل پہاری دروں کنزم لا  اور روہتانگ لا  دروں کو پار کیا اور مشہور چندرا تال ، لیہہ ، تال لیکھ  کی سیر کی ۔ ٹیم کے ارکان نے 6جولائی 2019 کو بلاس پور میں ویر ناریوں اور سابق فوجیوں سے ملاقات کی ۔ سائیکل کے ذریعہ مہم جو لاگوں کا راستہ ملک میں انتہائی چیلنج بھرا راستہ ہے اور اس سے انسانی قوت برداشت اور پھرتیلا پن کی صحیح آزمائش ہوتی ہے۔ اس معیار کے ہمہ مقصدی مشن کو شروع کرنا اور کامیابی کے ساتھ مکمل کرنا ، بھارتی فوج کا اور اس کے فوجیوں کے لڑنے کے جذبے کا طرہ امتیاز ہے۔
لیفٹیننٹ جنرل سریندر سنگھ ، مغربی کمان کے آرمی کمانڈر نے 8 جولائی کو چاندی مندر میں سائیکل مہم کو روانہ کیا اور مہم میں شامل افراد کی تعریف کی ۔
م ن ۔ج ۔رم
U-2949
(Visitor Counter : 30
نوجوانوں کے امور اور کھیل کود کی وزارت
ٹارگیٹ اولمپک پوڈیم اسکیم قومی سوئمنگ کیمپ کے لئے نامور اسپورٹس سائنس ماہر جینا ڈی جوس سوکو لوواس کے دورے کو کوور  کریں گے
نئی دہلی13،جنوری2021
نامور نیرلوجیسٹ اور اسپورٹس سائنس کے ماہر ڈاکٹر جیناڈی جوس سوکولواس چھ دن کے لئے 11 جنوری سے 21 فروری 2021 کے درمیان سی ایس ای بنگلور میں جاری قومی سوئمنگ کیمپ کا دورہ کریں گے۔ توقع ہے کہ ان کا دورہ سینئر نیشنل کیمپرس اور سری ہری نٹراج، کوشاگرا راوت اور مہیرامبرے جیسے ٹاپس کے ڈیولپمینٹل تیراکوں کی تربیت اور تیاری کو ایک زبردست تقویت دے گا۔
ڈاکٹر سوکولوواس نے 8 سال کے لئے یو ایس اے سوئمنگ فیڈریشن کی اسپورٹس سائنس اور فیزیولوجی کے شعبے کی سربراہی کی ہے اور انہوں نے امریکی تیراکوں واٹرپولو کے کھلاڑیوں اور ٹرائی ایتھلیٹس کی بھی دیکھ بھال کی ہے۔ ڈاکٹر سوکولوواس کے مشہور تحقیقی طریقہ کار کو سرکردہ تیراکوں نے سراہا ہے، جن میں 28 بار اولمپک میڈلسٹ مائیکل فلپ بھی شامل ہے۔ اس دورہ سے جو 2 فروری اور 7 فروری 2021 کے درمیان تجویز کیا گیا ہے حسب ذیل مقاصد حاصل ہوں گے۔
1 سویم پاور ٹسٹ
2 لیکٹیٹ کلیرنس ٹسٹ
3لیکٹیٹ ہارٹ پروفائل
4سیزنل ٹریننگ ڈیزائن
5کوچز ورک شاپ
ان کے دورے سے نہ صرف تیراکوں کو مدد ملے گی بلکہ کوچیز کو بھی مدد ملے گی جو ایسی ٹکنالوجی حاصل کرسکیں گے جو ایتھلیٹس کے لئے تربیت کو فروغ دینے اور طویل مدتی منصوبوں کے لئے استعمال ہوتی ہے۔
سوئمنگ فیڈریشن آف انڈیا کے سکریٹری جنرل مونل چوکشی کیمپ کے لئے سوکولوواس کو لانے کے لئے بے حد پرجوش نظر آتے ہیں اور انہیں امید ہے کہ اس نے تیراکوں کی طویل مدتی نشوونما میں مدد ملے گی۔ انہوں نے کہا کہ وہ ڈاکٹر سوکولوواس جیسے شہر ت یافتہ اور دنیا کے جانے مانے اسپورٹس سائنس داں کو ہندوستان لانے کے لئے اسپورٹس فیڈریشن آف انڈیا کی تجویز کی منظوری کے لئے ایس اے آئی کے بے حد شکر گزار ہیں۔ اس سے دوسرے ہندوستانی تیراکی میں معیاری تبدیلیاں آئیں گی اور عالمی نوعیت کی اسپورٹس سائنس ہمارے مخصوص تیراکوں کے لئے معاون ثابت ہوگی۔ اس سے 2024 اور 2028 کے لئے ممکنہ باصلاحیت کھلاڑیوں کو بھی مدد ملے گی۔
ڈاکٹر سوکولوواس کے دورے کا مجموعی خرچ 8.78 لاکھ روپے ہے اور یہ خرچ ٹارگیٹ اولمپک پوڈیم اسکیم کے ذریعہ کور کیا جائے گا۔ خرچ میں پیشہ وارانہ چارجز، ہوائی کرایہ، بورڈنگ اینڈ لوڈجنگ، ویزا اور ٹرانسپورٹ شامل ہیں۔
...............................................................
ش ح، ح ا، ع ر
U-360
(Visitor Counter : 104
وزارتِ تعلیم
کیندریہ ودیالیہ سنگٹھن کی جانب سے کیرالا سیلاب راحت رسانی کیلئے 5.49 کروڑ روپئے کا تعاون
ای ڈی سی آئی ایل  نے 18-2017 کیلئے 11 کروڑ روپئے کا منافع کا چیک فروغ انسانی وسائل کے وزیر جناب پرکاش جاؤڈیکر کو پیش کیا
نئیدہلی۔27؍دسمبر۔انسانی وسائل ترقیات کے وزیر جناب پرکاش جاؤڈیکر نے کے وی ایس کی جانب سے 5,49,74,086/- روپئے کا ایک چیک کیرالا سیلاب راحت رسانی کیلئے حکومت کیرالا کے ریزڈینٹ کمشنر جناب پونیت کمار کو ،کے وی ایس کے کمشنر جناب سنتوش کمار مال کی موجودگی میں سونپا۔
کیندریہ ودیالیہ سنگٹھن کی جانب سے مذکورہ رقم کا تعاون کیندریہ ودیالیہ سنگٹھن کے ملازمین نے دیا ہے۔
انسانی وسائل کی ترقی وفروغ کی وزارت نے ،وزارت کے تحت تمام تر افسروں اور عملے سے اپیل کی تھی ، نیز وزارت کے تحت آنے والی دیگر تنظیموں اور اداروں کے ملازمین سے بھی کہا تھا کہ وہ کیرالا کے سیلاب سے متاثر عوام کی راحت رسانی کے لئے اپنی ایک دن کی تنخواہ کا تعاون دیں۔
کے وی ایس کے افسروں اور عملے نے کیرالا کے سیلاب سے متاثرہ افراد کے تئیں اپنی یگانگت کا اظہار کیا ہے اور اپنی جانب سے پانچ کروڑ اننچاس لاکھ چوہتر ہزار چھیاسی روپئے کی رقم کا تعاون اس سلسلے میں پیش کیا ہے۔
ای ڈی سی آئی  جو انسانی وسائل کی ترقی و فروغ کی وزارت ، حکومت ہند کے تحت منی رتن زمرے کی آئی سی پی ایس ای ہے ، نے اب تک کا سب سے زیادہ یعنی 18-2017 تک کے لئے گیارہ کروڑ روپئے کا منافع چیک پیش کیا ہے۔
ای ڈی سی آئی ایل کے سی ایم ڈی جناب دیپتی منداس نے مذکورہ منافع چیک جناب پرکاش جاؤڈیکر کو سکریٹری  جناب آر سبرامنیم کی موجودگی میں پیش کیا۔
کمپنی نے 82.5 فیصد سے لیکر 288.71 کروڑ روپئے کی نمو درج کی ہے اور 16.13 فیصد کی شرح نمو کے ساتھ 54.91 کروڑ روپئے کا پی بی ٹی درج کیا ہے۔
ای ڈی سی آئی ایل، آئی سی ٹی/ آئی ٹی چارہ جوئی / آن لائن ٹیسٹنگ اور جائزہ جاتی خدمات ، مشاورتی خدمات ، بنیادی ڈھانچہ، پی ایم سی، سمندر پار تعلیمی خدمات اور حصولیابی وغیرہ کے سلسلے میں تعلیم کے گوناں گوں شعبوں میں پروجیکٹ انتظام اور مشاورتی متبادل فراہم کرنے کے فرائض انجام دیتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-6459
(Visitor Counter : 40
پیٹرولیم اور قدرتی گیس کی وزارت
پٹرولیم اور قدرتی گیس ، فولاد کے وزیرجناب دھرمیندر پردھان 29-30 اگست کو ماسکو ،روس کے دورے پر
پٹرولیم اور قدرتی گیس، نیز فولاد کے وزیرجناب دھرمیندرپردھان تیل اور گیس نیز فولاد کے شعبوں پر مشتمل ایک کاروباری وفد لے کر 29 -30 اگست 2019 کو ماسکو کے دورے پر جارہے ہیں۔ وزیر موصوف کے ذریعے اپنا عہدہ سنبھالنے کے بعد سمندر پار کا یہ ان کا اولین دورہ ہوگا۔
جناب پردھان اور روس کے وزیر توانائی لگزینڈر نوواک توانائی کے شعبے میں باہمی تعاون پر بھی نظر ثانی کریں گے۔ واضح رہے کہ وزیراعظم ولادی ووستوک ستمبر کے پہلے ہفتے میں منعقد ہونے والی پانچویں سالانہ مشرقی اقتصادی فورم میں بطور مہمان خصوصی شرکت کے لیے آنے والے ہیں، ساتھ ہی ساتھ وہ دونوں ممالک کے مابین منعقد ہونے والی 20ویں سالانہ باہمی سربراہ ملاقات میں بھی شریک ہوں گے۔ گفت وشنید کا محور باہمی توانائی تعاون کو مزید مستحکم بنانا ہوگا اور اس میں تیل اور گیس و فولاد اور کوئلے کے شعبے بھی شامل ہوں گے۔ بھارتی فولاد شعبہ اس امر کے لیے کوشاں ہے کہ ایسے طریقے تلاش کیے جائیں، جن کے توسط سے اپنے یہاں تمام متعلقہ شراکت داروں کو درکار خام مال کی بہم رسانی یقینی بنائی جاسکے۔
جناب پردھان روسی فیڈریشن کے ڈپٹی وزیراعظم اور مشرق بعید روس کے تحت صدارتی مختارکل سے بھی ملاقات کریں گے، تاکہ ان کے ذریعے اس ماہ کے اوائل میں مشرق بعید روس کے دورے کے دوران بھارتی کمپنیوں کے ذریعے ،جن مشترکہ سرگرمیوں کے شناخت کی گئی تھی، ان کے سلسلے میں آئندہ کے لائحہ عمل پر بھی بات چیت کی جاسکے۔
پٹرولیم اور قدرتی گیس نیز فولاد کے وزیر، روسی توانائی وزیر کے ساتھ روس اور بھارت کی تیل ، گیس اور فولاد کی کمپنیوں کے توانائی تبادلہ خیالات میں بھی شرکت کریں گے۔
۔۔۔۔۔۔۔۔۔۔۔
U-3919
(Visitor Counter : 30
صحت اور خاندانی بہبود کی وزارت
کووڈ -19 ٹیکہ کاری سے متعلق تازہ جانکاری
ریاستوں اور مرکز کے زیر انتظام علاقوں کو 24.60 کروڑسے زیادہ ٹیکے فراہم کئے گئے
ریاستوں اورمرکز کے زیرانتظام علاقوں کے اب بھی 1.49 کروڑسے زیادہ خوارکیں موجود ہیں
نئی دہلی07 جون2021: حکومت ہند ، ملک گیر ٹیکہ کاری مہم کے حصے کے طورپر کووڈ ویکسین مفت فراہم کرکے ریاستوں اور مرکز کے زیر انتظام علاقوں کی مدد کررہی ہے ۔ اس کے علاوہ حکومت ریاستوں اور مرکز کے زیر انتظام علاقوں کو ویکسین کی براہ راست خرید میں بھی سہولت دیتی رہی ہے ۔جانچ ، مریضوں کا پتہ لگانے ، ان کا علاج کرنے اور کووڈ ضابطوں پر عمل کرنے کے ساتھ ساتھ ،ٹیکہ کاری کنٹینمنٹ اور وباسے نمٹنے کے انتظامات ، حکومت ہند کی جامع پالیسی کا ایک لازمی ستون ہے۔
نرمی کے ساتھ کووڈ -19 ٹیکہ کاری اور تیسرے مرحلے کی تیز ترحکمت عملی کی شروعات یکم مئی 2021سے ہوئی تھی۔
حکومت ہند،حکمت عملی کے تحت ویکسین بنانے والی مرکزی ڈرگس لیباریٹری سی ڈی ایل کی منظور کردہ کسی بھی کمپنی کی کُل ویکسین خوراکوں میں سے ہر مہینے 50فیصد ویکسین خریدے گی۔ریاستی سرکاروں کو ان خوراکوں کی مفت فراہمی کرکے مدد دی جارہی ہے۔
ریاستوں اور مرکز کے زیر انتظام علاقوں کو ابھی تک 24 کروڑسے زیادہ  ، ویکسین فراہم کئے جاچکے ہیں۔یہ ویکسین حکومت ہند کی طرف سے  اور براہ راست ریاست کی طر ف سے خریداری کے زمرے کے تحت فراہم کئے گئے ۔اس میں کل صرفہ 23,11,69, 251 ویکسین کا ہوا ہے ،جس میں ضائع ہونے والی ویکسین بھی شامل ہے ۔  1.49 کروڑ سے زیادہ  کووڈ ویکسین خوراکیں ریاستوں اور مرکز کے زیر انتظام علاقوں کے پاس اب بھی موجودہیں۔